open-index/open-wikipedia-markdown huggingface dataset:
Bill Whittington

**Bill Whittington** (11. syyskuuta 1949 – 23. huhtikuuta 2021) oli yhdysvaltalainen autourheilija.

Hän voitti vuonna 1979 Le Mansin 24 tunnin kilpailun yhdessä veljensä Don Whittingtonin ja Klaus Ludwigin kanssa ajaessaan Porsche 935 -autoa. Klaus Ludwig tosin ajoi suurimman osan kilpailusta, jossa satoi rankasti. Billin Dale-veli oli myös autourheilija.

Bill omisti Blue Thunder Racing -tallin vuonna 1984 Randy Lanierin ja Marty Hinzen kanssa. Bill osallistui viidesti Indianapolis 500 -kilpailuun ja hänen paras sijoituksensa oli 14. sija.

Vuonna 1986 Bill tunnusti kiertäneensä veroja ja salakuljettaneensa marihuanaa Kolumbiasta Yhdysvaltoihin. Hänet tuomittiin 15 vuodeksi vankeuteen ja luovuttamaan seitsemän miljoonan dollarin omaisuutensa.

## Lähteet
Ernst Grünfeld

**Ernst Franz Grünfeld** (21. marraskuuta 1893 – 3. huhtikuuta 1962) oli itävaltalainen shakinpelaaja sekä kirjailija. Chessmetricsin mukaan Grünfeld oli yksi maailman parhaista pelaajista ensimmäisen maailmansodan jälkeen.

Grünfeld oli erikoistunut avausteoriaan. Hänen mukaansa on nimetty Grünfeldin puolustus.

## Lähteet

## Aiheesta muualla
*
Nivajoen voimalaitos 1

**Nivajoen voimalaitos 1** () on Kuolan niemimaan länsiosan Nivajokeen vuosina 1950–1954 rakennettu vesivoimalaitos, jonka teho on 26 MW. Laitoksessa on kaksi vesiturbiinia. Laitos on Imandrajärvestä Vienanmereen laskevan Nivajoen kolmesta voimalaitoksesta ylin, pienin ja uusin. Se kuuluu TGK-1-voimayhtiölle.
Arthur Nicholas Tafoya

**Arthur Nicholas Tafoya** (2. maaliskuuta 1933 – 24. maaliskuuta 2018) oli katolisen kirkon yhdysvaltalainen pappi. Hänet vihittiin papiksi 12. toukokuuta 1962 ja piispaksi 10. syyskuuta 1980.

Tafoyasta tuli Pueblon hiippakunnan piispa vuonna 1980 Charles Albert Buswellin eron jälkeen. Hän jäi itse eläkkeelle lokakuussa 2009.

## Lähteet

## Aiheesta muualla
*Catholic-hierarchy.org: Bishop Arthur Nicholas Tafoya
Gyula Breyer

**Gyula Breyer** (30. huhtikuuta 1893 Budapest – 9. marraskuuta 1921) oli unkarilainen shakinpelaaja. Breyer oli shakin hypermodernin koulukunnan johtava pelaaja.

Vuonna 1912 hän voitti Unkarin shakkimestaruuden Temesvárissa.

Breyer on antanut nimensä muutamalla avausmuunnelmalle. Breyerin gambiitti (1.e4 e5 2.f4 exf4 3.Df3) kuningasgambiitissa kantaa hänen nimeään, kuten myös Breyerin muunnelma espanjalaisessa pelissä.

Breyer kuoli Bratislavassa sydänkohtaukseen. Hänet haudattiin Bratislavan hautausmaalle, ja myöhemmin uudestaan Budapestiin.

## Aiheesta muualla
*
Venédiktos Príntezis

**Venédiktos Príntezis** (, joskus *Venedictos Printesis*, 10. helmikuuta 1917 – 21. lokakuuta 2008) oli katolisen kirkon 23. maaliskuuta 1940 vihitty pappi ja 21. kesäkuuta 1959 vihitty piispa. Hän toimi Ateenan arkkipiispana vuosina 1959–1972. Seuraajaksi tuli Nikólaos Fóskolos.

## Lähteet
* Archbishop Venedictos Printesis. Catholic-hierarchy.org
William Donald Borders

**William Donald Borders** (9. lokakuuta 1913 – 19. huhtikuuta 2010) oli Yhdysvaltain katolisen kirkon Baltimoren arkkipiispa Marylandissa vuosina 1974–1989. Hän on myös toiminut Orlandon piispana Floridassa 1968–1974.

Borders vihittiin papiksi 18. toukokuuta 1940 ja piispaksi 14. kesäkuuta 1968. Bordersin seuraajana Baltimoren arkkipiispana oli William Henry Keeler.

## Lähteet
Overkill (albumi)

**Overkill** on heavy metal -yhtye Motörheadin vuonna 1979 julkaistu toinen studioalbumi. Albumi ylsi Britannian albumilistan sijalle 24.

Thrash metal -yhtye Overkill nimesi itsensä tämän albumin mukaan.

## Kappaleet
Kaikki kappaleet kirjoittaneet Lemmy Kilmister, Phil Taylor sekä Eddie Clarke, ellei toisin mainittu.

# 
# 
# 
# 
# 
# 
# 
# 
# 
# 

## Kokoonpano
* Lemmy Kilmister – basso, laulu, 2. kitarasoolo kappaleessa "Limb From Limb"
* Eddie Clarke – kitara
* Phil "Philthy Animal" Taylor – rummut

## Aiheesta muualla
* Overkill discogs.com -sivustolla
* 

## Arviot
* Allmusic: 
* Blender: 

## Lähteet
Guamin taistelu

**Guamin taistelulla** voidaan tarkoittaa kolmea Guamin valtausta.

*Guamin valtaus, Yhdysvallat valtasi saaren Espanjalta Espanjan ja Yhdysvaltojen sodassa 1898.
*Guamin taistelu (1941), Japani valloitti saaren Yhdysvalloilta toisessa maailmansodassa 1941.
*Guamin taistelu (1944), Yhdysvallat valtasi saaren takaisin toisessa maailmansodassa 1944.
William Henry Keeler

**William Henry Keeler** (4. maaliskuuta 1931 – 23. maaliskuuta 2017) oli katolisen kirkon yhdysvaltalainen pappi. Hän toimi Baltimoren arkkipiispana vuosina 1989–2007 ja sai nimityksen kardinaaliksi 1994. Keeler osallistui uuden paavin valintaan vuoden 2005 konklaavissa. 

Keeler vihittiin papiksi 17. heinäkuuta 1955 ja piispaksi 21. syyskuuta 1979. Hänen edeltäjänsä Baltimoren hiippakunnassa oli William Donald Borders.

## Lähteet
*William Henry Cardinal Keeler
Erik Lundin

**Erik Lundin** (2. heinäkuuta 1904 – 5. joulukuuta 1988) oli ruotsalainen shakinpelaaja. Lundin sai kansainvälisen mestarin arvonimen vuonna 1950 ja kunniasuurmestarin arvonimen vuonna 1983. Lundin edusti Ruotsia yhteensä yhdeksissä virallisissa shakkiolympialaisissa ja yksissä epävirallisissa. Hän voitti Pohjoismaiden mestaruuden kolmasti vuosina 1936, 1937 ja 1939 (yhdessä Gideon Ståhlbergin kanssa).

## Lähteet

## Aiheesta muualla
*
Jussi K. Niemelä

**Jussi Kalevi Niemelä** (s. 1967 Pori) on suomalainen toimittaja ja tietokirjailija.

Niemelä on kuulunut Skepsis ry:n hallitukseen ja ollut Darwin-seuran puheenjohtaja.. Niemelä toimi Vapaa-ajattelijain liiton puheenjohtajana vuodesta 2008 marraskuuhun 2010. Hän toimi myös *Vapaa ajattelija* -lehden ja Suomen humanistiliiton lehden *Humanistin* päätoimittajana sekä Helsingin vapaa-ajattelijoiden puheenjohtajana.

Niemelä on julkaissut naistutkimusta arvostelevan pamfletin *[[Keisarinnan uudet (v)aatteet]]* yhdessä Osmo Tammisalon kanssa sekä uskontoa käsittelevän keskustelukirjan *[[Kamppailu Jumalasta]]* yhdessä Jaakko Heinimäen kanssa. Hän on toimittanut uusateismia käsittelevän kirjoituskokoelman *[[Mitä uusateismi tarkoittaa?]]*.

## Elämä

Oppivelvollisuuden jälkeen Niemelä on itseopiskellut. Hän harrasti nuorena rockmusiikkia ja on myöhemmin tehnyt sanoituksia muun muassa 22-Pistepirkolle ja Kuusumun Profeetalle. Niemelä on kääntänyt englanniksi 22-Pistepirkosta kertovan kirjan ja jatkanut Tiina Raevaaran kanssa edesmenneen Tapani Hietaniemen aloittamaa teoksen *[[Ateismi (kirja)|Ateismi]]* käännöstyötä. 

Niemelä on vihreiden entinen jäsen. Hän erosi puolueesta vuonna 2010 vihreiden liiallisen islam-myönteisyyden vuoksi. Hän ei myöskään enää toimi järjestäytyneissä vapaa-ajattelija- ja humanistiliikkeissä.

## Teokset
* 
* 
* 
* 

## Lähteet

## Aiheesta muualla
* Go Rin No Sho. Blogi.
** Muut blogit
* 
* Kaisa Tanttu haastattelee Jussi K. Niemelää. Pod.fi 19.2.2010.
Ramón Rey Ardid

**Ramón Rey Ardid** (20. joulukuuta 1903 Zaragoza – 21. tammikuuta 1988) oli espanjalainen shakkimestari.

Rey Ardid oli psykiatri ja Zaragozan yliopiston professori. Vuonna 1924 hän pelasi Espanjan joukkueessa ensimmäisissä epävirallisissa shakkiolympialaisissa Pariisissa. Espanja sijoittui kymmenenneksi. Vuonna 1928 Rey Ardid voitti pre-olympialaisturnauksen Madridissa, mutta luopui paikastaan edustusjoukkueessa.

Vuonna 1929 Rey Ardid sijoittui sijoille 4–5 Barcelonan turnauksessa ja voitti ensimmäisen kerran Espanjan-mestaruuden. Seuraavana vuonna hän voitti mestaruusottelun Manuel Golmayota vastaan. Hän puolusti titteliään menestyksekkäästi R. Casasia, Vicente Almirali Castallia ja Juan Manuel Fuentesia vastaan. Vuonna 1943 hän menetti tittelin José Sanzille.

## Lähteet

## Aiheesta muualla
* 
*
Rotting

**Rotting** on brasilialaisen metalliyhtyeen Sarcófagon toinen pitkäsoitto, joka julkaistiin vuonna 1989.

Yhtyeen edellinen albumi oli I.N.R.I.. Yhtyeen alkuperäinen rumpali erosi ja tilalle tuli sessiorumpali Manoel "Joker". Yhtye teki lyhyen kiertueen ja aloitti sitten uuden albumin äänitykset. Rotting oli oman aikansa mittapuulla erittäin raskas albumi. 

Albumia levitti brittiläin Music for Nations. Euroopassa ja Yhdysvalloissa sen kansikuva sensuroitiin. Vuonna 1991 albumista julkaistiin uusi versio, jonka kansi sensuroitiin kokonaan, niin että vain yhtyeen logo ja albumin nimi olivat näkyvissä mustalla taustalla. Lisäksi kannessa oli teksti "Featuring Original Lead Singer of Sepultura" ('Mukana Sepulturan alkuperäinen laulaja').

## Kappaleet

Kaikki sanoitukset on tehnyt Wagner Antichrist. Kaikki sävellykset on tehnyt Wagner Antichrist, paitsi "Sex, Drinks & Metal", jonka on säveltänyt Gerald Incubus ja "Nightmare" jonka on säveltänyt nimimerkki Butcher.

# "The Lust" – 00:28
# "Alcoholic Coma" – 06:07
# "Tracy" – 08:52
# "Rotting" – 07:06
# "Sex, Drinks & Metal" – 03:30
# "Nightmare" – 06:42

## Kokoonpano

* Wagner Antichrist – laulu, kitara
* Gerald Incubus – taustalaulu, basso (kitarasoolo kappaleessa "Nightmare")
* M. Joker – taustalaulu, rummut

## Lähteet
Edgard Colle

**Edgard Colle** (18. toukokuuta 1897 Ghent – 20. huhtikuuta 1932 Ghent) oli belgialainen shakkimestari. 

Colle tutki muun muassa avausjärjestelmää, joka tunnetaan nykyään nimellä Collen systeemi.

Collen uraa haittasi hänen terveysongelmansa. Hän kuoli lopulta neljänteen mahahaavaleikkaukseen 34-vuotiaana.

## Aiheesta muualla
*
*Edgar Colle ChessWorld.netissä
Emilio Óscar Rabasa

**Emilio Óscar Rabasa Mishkin** (23. tammikuuta 1925 – 14. kesäkuuta 2008) oli meksikolainen poliitikko, diplomaatti ja lakimies. Hän toimi Yhdysvaltain-suurlähettiläänä (1970–1971) ja maansa ulkoministerinä (1970–1975). 

Rabasa valmistui Meksikon kansallisesta autonomisesta yliopistosta.
Samulinniemi

**Samulinniemi** (vanhemmalta nimeltään **Riihiniemi**) on omakotialue ja Päijänteeseen työntyvä niemi Jyväskylässä Hämeenlahden kaupunginosassa. Varsinaisen niemialueen muodostavat kadut Samulinranta ja Saaranpolku. Osa alueen taloista on Päijänteen rannalla. Samulinniemen asuinalueella on jyväskyläläisten keskuudessa maine varakkaiden asuinalueena .

## Lähteet
Rolf Rendtorff

**Rolf Rendtorff** (10. toukokuuta 1925 Preetz – 1. huhtikuuta 2014) oli saksalainen raamatuntutkija. Hän perehtyi Vanhaan testamenttiin, varsinkin Pentateukin alkuperään, jota hän pohti esimerkiksi kirjassaan *Das überlieferungsgeschichtliche Problem des Pentateuch* (1977).

Rendtorff oli Heidelbergin yliopiston professori.

## Lähteet
Hancock (elokuva)

**Hancock** on yhdysvaltalainen supersankarielokuva, jonka ensi-ilta Suomessa oli 11. heinäkuuta 2008. Elokuva kertoo John Hancockista, joka on resuinen, väärinymmärretty supersankari. Hän pelastaa, mutta jättää jälkeensä tuhoa, kunnes tapaa Ray-nimisen PR-miehen, joka ehdottaa häntä lähtemään vankilaan, jotta ihmiset jäisivät kaipaamaan Hancockia. Lopulta hän pääsee vapaaksi, kun pankissa on panttivankitilanne päällä. Hancock hoitaa asian ja nousee kuuluisuuteen. Pian Rayn vaimo kuitenkin kertoo Hancockille heidän yhteisestä synkästä menneisyydestään.

## Näyttelijät

## Aiheesta muualla
*Elokuvan virallinen sivusto  
*Arvostelut: FilmGoer, Moviesite
David Silverman

**David Silverman** (15. maaliskuuta 1957 New York, New York) on yhdysvaltalainen animaattori, elokuvaohjaaja ja elokuvakäsikirjoittaja, joka on parhaiten tunnettu työstään animaatiosarja *[[Simpsonit|Simpsonien]]* parissa. Hän on ohjannut yli 20 sarjan jaksoa, mukaan lukien kaikkein ensimmäisen jakson ”Joulurauha” vuonna 1989. Silverman on ohjannut *Simpsoneihin* perustuvat *[[The Simpsons Movie]]* -elokuvan (2007) sekä lyhytelokuvat *[[The Longest Daycare]]* (2012) ja *[[Playdate with Destiny]]* (2020). Silverman on myös käsikirjoittanut yhden *Simpsonien* jakson, vuonna 2018 esitetyn 29. tuotantokauden jakson ”Lisan blues” (yhdessä Brian Kelleyn kanssa).

Silverman oli toisena apulaisohjaajana Pete Docterin ohjaamassa animaatioelokuvassa *[[Monsterit Oy]]* (2001).

## Aiheesta muualla
*
André Muffang

**André Muffang** (25. heinäkuuta 1897 St. Brieuc – 1989) oli ranskalainen shakkimestari.

Ennen ensimmäistä maailmansotaa Muffang sijoittui Aleksandr Alehinin ja Frank Marshallin jälkeen kolmanneksi Pariisin 1914 turnauksessa, viidenneksi Lyonissa 1914 ja voitti Pariisissa 1914 *Café de la Régencen* mestaruuden.

Sodan jälkeen Muffang voitti Pariisissa 1922, tuli toiseksi 1923, hävisi Alehinille pienoisottelun 1923, sijoittui sijoille 2-5 Margatessa 1923 ja jakoi neljännen sijan Strasbourgissa 1924. Muffang oli Ranskan mestari 1931.

Muffang edusti Ranskaa neljissä shakkiolympialaisissa:

* Lontoossa 1927 (+3 –3 =9),
* Haagissa 1928 (+9 –0 =7),
* Varsovassa 1935 (+4 –4 =9),
* Moskovassa 1956 (+3 –5 =7).

Muffang voitti henkilökohtaisen hopeamitalin Haagissa.

Muffang sai kansainvälisen mestarin arvonimen vuonna 1951.

## Lähteet
*The chess games of Andre Muffang 

### Viitteet

## Aiheesta muualla
*
Ned Romero

**Ned Romero** (4. joulukuuta 1926 Franklin – 4. marraskuuta 2017 Palm Desert) oli yhdysvaltalainen näyttelijä. Hän esiintyi useissa televisiosarjoissa 1960-luvulta lähtien. Elokuvien joukossa ovat *Viimeinen mohikaani* (1977) ja *Expiration Date* (2006). 

Romero oli intiaanitaustainen. Alun alkaen hän työskenteli oopperalaulajana.

## Lähteet

## Aiheesta muualla
*
Fred B. Rooney

**Frederick Bernard ”Fred” Rooney, Jr.** (6. marraskuuta 1925 Bethlehem, Pennsylvania – 23. joulukuuta 2019) oli yhdysvaltalainen demokraattisen puolueen poliitikko. Hän istui liittovaltion edustajainhuoneen jäsenenä Pennsylvanian 15. vaalipiiristä heinäkuusta 1963 tammikuuhun 1979. Hän pyrki jatkokaudelle, muttei tullut enää valituksi. Ennen valtakunnanpolitiikkaan lähtemistä Rooney oli mukana Pennsylvanian osavaltionsenaatissa vuodesta 1958 vuoteen 1963, jolloin hän erosi kesken kauden voitettuaan täytevaaleissa paikan Yhdysvaltain edustajainhuoneeseen.

Rooney valmistui Georgian yliopistosta. Hän palveli Yhdysvaltain armeijassa laskuvarjojääkärinä vuosina 1944–46 ja osallistui toiseen maailmansotaan.

## Lähteet
Dunguaire Castle

**Dunguaire Castle** () on eräs Irlannin kuvatuimpia linnoja, ns. *[[Tower House]]*, joka sijaitsee maan länsirannikolla Kinvaran kreivikunnassa.

## Historia

Linnan nimi juontaa juurensa muinaiseen Guairen linnoitukseen, jossa Connachtin kuningas asui aina kuolinvuoteensa 662 saakka. Alkuperäinen linnoitus sijaitsi luultavimmin nykyisestä linnasta hieman itään.

Linnan rakensivat 1520 Guairen jälkeläiset, O'Hynesit. Linna siirtyi 1600-luvulla Galwaylaisen Martynin suvulle ja siellä asui muun muassa Galwayn pormestari Richard Martyn vuoteen 1642. Linna säilyi Martynin suvun omistuksessa aina 1900-luvulle.

Oliver St. John Gogarty, kuuluisa kirurgi ja kirjallisuushahmo, osti linnan 1924, mutta hän ei koskaan asunut siellä pysyvästi. Hänen aikanaan linnasta tuli useiden kelttiläistä kirjallisuutta elvyttäneiden hahmojen, kuten William Butler Yeatsin, Lady Gregoryn, George Bernard Shaw'n, Edward Martinin ja John Millington Syngen vakituinen kohtaamispaikka.

Vuonna 1954 linnan hankki omistukseensa Christobel Lady Ampthill, joka alkoi kunnostaa sitä merkittävästi. Linna avattiin yleisölle 1966 ja siellä pidetään muun muassa keskiaikaisia juhlaillallisia. *Shannon Free Airport Development Company* hankki linnan omistukseensa vuonna 1972.

## "Tower House"
Vaikka rakennus tunnetaan Dunguairen "linnana", se ei ole linna sanan varsinaisessa, militäärisessä merkityksessä. Ennemminkin se on niin sanottu 1500-luvulle tyypillinen *Tower House*, jollaisia rakensivat aikansa hyvin menestyneet ylhäiset ja maanomistajat. Dunguairen linnassa on pohjakerroksen lisäksi kolme muuta kerrosta.

## Lähteet

## Aiheesta muualla

* Linnan sivusto
Laukaus (yhtye)

**Laukaus** (ラウカウス, *"raukausu"*) oli japanilainen, suomenkielistä musiikkia tekevä punk-kokoonpano. Jäsenet olivat kiinnostuneita suomalaisesta 1980-luvun hardcore punkista ja soittivatkin omien tuotostensa lisäksi versiointeja Riistetyt ja The Stalin -yhtyeiden kappaleista.

Laukauksen jäsenet olivat laulaja Uutiset ("uuti"), kitaristi Real hani ("hani"), basisti Kuroda purjo ja rumpali 02.

Laukaus ehti olemassaolonsa aikansa julkaista vain demokasetin ja kaksi EP:tä, mutta keikkaili ahkerasti. Vuoden 2004 marraskuussa yhtye osallistui PUNK AS A FUCK SHOW 2004 -tapahtumaan, joka julkaistiin myöhemmin DVD:llä. Laukaus esiintyi jopa yhdysvaltalaisen The Casualtiesin lämmittelijänä heidän kiertäessään Japania 2006 Punx Unite Japan -kiertueella.

Lokakuussa 2006 Laukaus ilmoitti lopettavansa. Uutiset ja 02 perustivat uuden yhtyeen N.O.W.

## Diskografia

**Mikä on tuolla?* EP (2002)
**Ollaan punk nuorisoo...* EP (2004)

## Lähteet

## Aiheesta muualla
*Diskografia yhtyeen sivuilla, kolme demokappaletta ladattavina
*Laukaus JaME Worldissa
Nancy Roman

**Nancy Grace Roman** (16. toukokuuta 1925 – 25. joulukuuta 2018) oli yhdysvaltalainen tähtitieteilijä. 

Roman suoritti alemman korkeakoulututkinnon tähtitieteessä Swarthmore Collegessa vuonna 1946 ja väitteli tohtoriksi Chicagon yliopistosta vuonna 1949. Romania kutsuttiin usein ”Hubblen äidiksi”: hänellä oli tärkeä osa Hubble-avaruusteleskoopin alkuvaiheissa. Hän oli Nasan ensimmäinen päätähtitieteilijä.

Valmistumisen jälkeen Roman työskenteli kuusi vuotta Chicagon yliopiston Yerkesin observatoriossa. Roman huomasi, että pyöreän kiertoradan tähdet, joissa on enemmän raskaita alkuaineita, ovat nuorempia kuin ne, joilla on enemmän satunnaisia ​​kiertoratoja ja vähemmän raskaita alkuaineita. Hän jatkoi uraansa Yhdysvaltain laivaston tutkimuslaboratoriossa (United States Naval Research Laboratory) Washingtonissa.

1950-luvun lopulla hänet kutsuttiin Nasaan käynnistämään avaruustähtitieteen ohjelmaa. Nasalla hän pani alulle ja ylläpiti avaruudessa sijaitsevaa havainnointia satelliiteista tiedusteluluotaimiin. Romanin suurimpana saavutuksena pidetään Hubble-avaruusteleskooppia, jonka puolesta hän työskenteli. Hän jäi eläkkeelle Nasasta vuonna 1979.

Roman havaitsi BD+67 922 -nimisen tähden (nykyiseltä nimeltään AG Draconis) Yerkesin observatoriossa. Asteroidivyöhykkeeseen sijoittuva asteroidi 2516 Roman on nimetty hänen mukaansa. 

Roman on Swarthmore Collegen, Bates Collegen, Russell Sage Collegen ja Hood Collegen kunniatohtori. 

## Lähteet

## Aiheesta muualla

* Haastattelu NASA:n sivuilla
* Haastattelu AIP
Teresita Román de Zurek

**Teresita Román de Zurek** (29. joulukuuta 1925 – 2. toukokuuta 2021) oli kolumbialainen kirjailija ja kokki. Hän julkaisi muun muassa paikallisten ruokien reseptejä keittokirjoissa.

Román de Zurek oli kotoisin Cartagena de Indiasista, jonka kunniapormestari hänestä tehtiin vuonna 2006. Hänet tunnettiin niin ikään laajasta nukkekokoelmastaan.

## Lähteet
Manuel Golmayo

**Manuel Golmayo y de la Torriente** (12. kesäkuuta 1883 Havanna, Kuuba – 7. maaliskuuta 1973 Madrid) oli kuubalais-espanjalainen shakkimestari.

Golmayon perhe oli jo muutenkin shakkia harrastava. Hänen isoveljensä oli Espanjan mestari useaan otteeseen.

Vuonna 1922 Golmayo hävisi pienoisottelun Aleksandr Alehinille Madridissa. Vuonna 1924 hän sijoittui kahdeksanneksi ensimmäisissä epävirallisissa shakkiolympialaisissa Pariisissa 1924. Vuonna 1928 hän oli neljäs amatöörien maailmanmestaruuskilpailuissa Haagissa.

Golmayo edusti Espanjaa kolmesti virallisissa shakkiolympialaisissa.

* 1927 kärkipöydällä Lontoossa  (+2 –4 =9)
* 1930 toisella pöydällä Hampurissa (+3 –4 =3)
* 1931 kärkipöydällä Prahassa (+3 –5 =7)

## Aiheesta muualla
*
Film Roman

**Film Roman** on yhdysvaltalainen animaatiostudio, jonka perusti Phil Roman vuonna 1984. Se tekee animaatiotuotantoja alihankintana piirrossarjoihin *[[Simpsonit]]* ja *[[Kukkulan kuningas]]*. Film Romanin omaa tuotantoa on muun muassa piirrossarja *[[Karvinen (piirrossarja)|Karvinen]]*, joka perustuu Jim Davisin Karvinen-sarjakuvaan. Film Roman on osa Starz Mediaa, joka puolestaan kuuluu Liberty Mediaan.

## Televisio-ohjelmat ja videot
* *Animated Classic Showcase* (1993)
* *Nick and Noel* (1993)
* *A Cool Like That Christmas* (1994)
* *[[Izzy's Quest for Olympic Gold]]* (1995)
* *[[The Magic Pearl]]* (1997)
* Viidakkoviikarit (1996-1998, yhteistyössä Walt Disney Television Animation)
* *The Happy Elf* (2005, yhteistyössä IDT Entertainmentin kanssa)
* *[[Hellboy Animated]]* (2006-)*'

==Elokuvat==
* *Tom ja Jerry panevat kaupungin sekaisin* (*Tom and Jerry: The Movie*) (1993, yhteistyössä [[Miramax Films]]in, Turner Pictures Worldwiden, [[Live Entertainment]]in, [[Turner Entertainment]]in, ja WMG:n kanssa)
* *The Simpsons Movie'' (2007, yhteistyössä 20th Century Foxin ja Rough Draft Studiosin kanssa)

## Lähteet

## Aiheesta muualla
* Virallinen sivusto Film Roman
Erkki & Aulis

**Erkki & Aulis** oli suomalainen Kimmo Miettisen ja Rami Kuusisen vuosina 1982–1984 toiminut huumoriprojekti. Sen esittämiä ja käsikirjoittamia sketsejä julkaistiin alun perin kahdella C-kasetilla, *Synti ja syöpä* (1982) ja *Synti ja syöpän pojan koston paluu* (1984). Poko Rekords uudelleenjulkaisi molemmat tallenteet CD-levynä vuonna 2006.

## Julkaisut
* *Synti ja syöpä* (1982) (C-kasetti)
* *Synti ja syöpän pojan koston paluu* (1984) (C-kasetti)
* *[[Synti ja syöpä (albumi)|Synti ja syöpä]]* (2006) (uudelleenjulkaisu C-kaseteista *Synti ja syöpä* & *Synti ja syöpän pojan koston paluu*)

## Lähteet
Arnold Aurbach

**Arnold Aurbach** (noin 1888 Varsova – 31. joulukuuta 1952) oli puolalais-ranskalainen shakinpelaaja.

1900-luvun alussa Aurbach lähti Varsovasta Pariisiin. Hän voitti ottelun Adolphe Silbertiä vastaan Pariisissa, voitti turnauksen Pariisissa 1909, sijoittui kahdenneksitoista Abbaziassa 192, otteli tasan José Raúl Capablancan kanssa 1913 ja hävisi ottelun hänelle vuotta myöhemmin.

Vuonna 1917 Aurbach voitti turnauksen Pariisissa. Maailmansodan jälkeen hän hävisi pienoisottelun Aleksandr Alehinille Pariisissa 1922 ja sijoittui toiseksi  Bernin turnauksessa 1925.

## Lähteet

## Aiheesta muualla
*
Jean-Paul Roux

**Jean-Paul Roux** (5. tammikuuta 1925 Pariisi, Ranska – 29. kesäkuuta 2009 Saint-Germain-en-Laye, Ranska) oli ranskalainen historioitsija. Hän tutki varsinkin idän kulttuureja, muiden muassa turkkilaisia ja mongoleja. Hän oli julkaisemassaan kirjallisuudessa perehtynyt myös uskontoihin liittyviin aiheisiin.

## Lähteet
Deutsche Vaterlandspartei

**Deutsche Vaterlandspartei** (*Saksan isänmaanpuolue*, **DVP**) oli puolue, joka toimi Saksan keisarikunnassa lyhyen aikaa ensimmäisen maailmansodan loppuaikoina. Se perustettiin vuonna 1917 vastareaktiona Saksan valtiopäivien rauhaa kannattaneelle päätöslauselmalle. Puolueen perustajajäseniin lukeutuivat Wolfgang Kapp, Alfred von Tirpitz, Johann Albrecht zu Mecklenburg ja Alfred Hugenberg. Puolue ajoi kansallismielistä linjaa ja vastusti maailmansodan lopettamiseen tähtääviä rauhanneuvotteluja. Huippukaudellaan kesällä 1918 Deutsche Vaterlandsparteilla oli yli 1,25 miljoonaa jäsentä. Puolue lakkautettiin marraskuun vallankumouksen jälkeen 10. joulukuuta vuonna 1918.

## Lähteet
June Rowlands

**June Rowlands** (o.s. **Pendock**) (14. toukokuuta 1924 – 21. joulukuuta 2017) oli kanadalainen liberaalipuoluetta edustanut poliitikko, joka toimi Toronton pormestarina vuosina 1991–1994. Hän oli kaupungin kaikkien aikojen ensimmäinen naispormestari. Rowlandin seuraajaksi valittiin Barbara Hall. Aikaisemmin Rowland toimi muun muassa Toronton poliisipalvelujen lautakunnan puheenjohtajana 1989–1991.

## Lähteet
Janet Rowley

**Janet Davison Rowley** (5. huhtikuuta 1925 New York, New York – 17. joulukuuta 2013 Chicago, Illinois) oli yhdysvaltalainen geneetikko. Hänelle myönnettiin Lasker-palkinto kliinisestä tutkimustyöstä 1998 ja National Medal of Science 1999. 

New Yorkissa syntynyt Rowley valmistui Chicagon yliopistosta. Hän pääsi Yhdysvaltain kansallisen tiedeakatemian jäseneksi vuonna 1984.

Rowley tutki muun muassa kromosomaalisten translokaatioiden vaikutusta leukemian syntyyn.

## Lähteet
Norfolk Admirals

**Norfolk Admirals** on ECHL-liigaa pelaava seura, joka perustettiin vuonna 2015. Seura pelaa kotiottelunsa Norfolk Scope -nimisellä areenalla. Admirals toimii NHL-joukkue Winnipeg Jetsin ja AHL-joukkue Manitoba Moosen farmijoukkueena.

29. tammikuuta 2015 NHL-joukkue Anaheim Ducks ilmoitti siirtävänsä heidän AHL-joukkueensa Norfolk Admiralsin San Diegoon, josta muodostui AHL-joukkue San Diego Gulls. Seuraavana päivänä NHL-joukkue Edmonton Oilers ilmoitti siirtävänsä heidän ECHL-joukkue Bakersfield Condorsin AHL-liigaan. Samalla AHL-liigassa ollut vanha Bakersfield Condorsista muodostettiin ECHL-liigaan uusi joukkue ja joukkue otti AHL-liigassa toimineen Norfolk Admiralsin nimen ja logon. Oilers Entertainment Group oli tammikuussa 2014 ostanut ostanut ECHL-sarjassa toimineen Bakersfield Condorin joukkueen, vuosi ennen ilmoitusta siirrosta.

## Nykyinen joukkue
*(Tilanne 25. marraskuuta 2025)*

### Valmennus & Joukkueenjohto
* **Päävalmentaja & Toimitusjohtaja:** Jeff Carr 
* **Apuvalmentaja:** Brent Clarke 
* **Apuvalmentaja:** Joel Rumpel 
* **Videovalmentaja:** Jonathan Van Atta 
* **Fysiikkavalmentaja:** Mark Cinq-Mars 
* **Huoltopäällikkö:** Curtis Mosely 

*Lähde: EliteProspects*

## Lähteet
Kultaranta VIII

**Kultaranta VIII** on Suomen tasavallan presidentin edustusvene vuodesta 2008. Kultaranta VIII:n omistaa tasavallan presidentin kanslia. Sitä ylläpitää ja huoltaa Suomen merivoimat. Aluksen miehistö on merivoimien kantahenkilökuntaa. 

Alus on nimetty presidentin kesäasunnon Kultarannan mukaan, kuten aiemmatkin alukset. Tasavallan presidentti käyttää alusta pääosin siirtymisiin Kultarantaan Naantaliin sekä edustustehtäviin valtiovierailujen aikana. Presidentin edustusvene on käytössä viikoittain, pääasiassa lyhyillä matkoilla. Se telakoidaan Rannikkolaivaston tukikohtaan Pansioon.

## Alus

Kultaranta VIII korvasi vuonna 1983 valmistuneen ja vuoteen 2008 presidentin käytössä olleen Kultaranta VII -veneen. Alus luovutettiin presidentti Tarja Halosen käyttöön 16. kesäkuuta 2008 Uudessakaupungissa. Aluksen ensimmäinen matka presidentin käytössä vei rakentajatelakan laiturista Kultarantaan.

Vene on ainoa laatuaan. Sen rakentamisesta kilpaili kaksi tarjousta.. Kultaranta VIII:n on rakentanut tarjouskilpailun voittanut Uudenkaupungin Työvene Oy. Aluksen rakentaminen alkoi kesällä 2007 ja sen hinnaksi tuli noin 1,9 miljoonaa euroa. 

Kultaranta VIII:ssä on salonki, kaksi hyttiä, keittiö sekä yläohjaamo. Sen runko on alumiinia ja sisustassa on käytetty runsaasti puuta. Veneessä on yöpymismahdollisuudet kuudelle eli periaatteessa presidenttiparille, miehistölle sekä esimerkiksi turvamiehille.

Veneen on suunnitellut laivanrakennusinsinööri ja teollinen muotoilija Jarkko Jämsén. Hänen mukaansa veneen suurista, pinta-alaltaan 52 neliömetrin ikkunoista näkyvä saaristomaisema on sisustuselementti, joka synnyttää läheisyyden tunteen suomalaiseen saaristoon.

## Aluksen tekniset tiedot
* Omistaja: Tasavallan presidentin kanslia
* Rakennusvuosi: 2008
* Rakentaja: Uudenkaupungin Työvene Oy
* Luokitus: Runkorakenteet Lloyd's Register SSC
* Rakenteet: Alumiini, komposiitti
* Pituus maks.: 19,30 m
* Leveys maks.: 5,70 m
* Syväys maks.: 1,45 m
* Alituskorkeus: 3,60 m
* Uppouma maks.: 33 tonnia
* Nopeus: 30+ solmua
* Koneteho: 4 × 435 hv (1740 hv)
* Apukone 28 kVA
* Polttoainetankit: 2 × 800 litraa
* Vesitankki: 500 litraa
* Mustavesitankki: 300 litraa
* Harmaavesitankki: 300 litraa
* Miehistö: 2
* Matkustajat: 18
* Käyttö: rannikkoalueet
* Navigointilaitteet: tutka, karttajärjestelmä, GPS-kompassi, GPS, kaikuluotain, autopilotti.
* Kommunikointijärjestelmät: VHF-radio, sisäpuhelin, kuulutus, tyfon
* Veneessä: ohjaamo, salonki, majoitustilat isäntäparille ja kahdelle miehistön jäsenelle sekä kaksi varavuodepaikkaa. Pentteri, kaksi vessaa ja pesutilat, perän avotila, yläohjaamo, varastotila ja laitetila (kannen alla), konehuone.
* Pelastusvarusteet: 3 kpl 8 h pelastuslauttoja, 3 kpl pelastusrenkaita, 22 + 5 kpl pelastusliivejä, konehuoneessa kiinteä sammutusjärjestelmä, muissa tiloissa käsisammuttimet.
* Aluksessa: lämmitys, ilmanvaihto- ja ilmastointijärjestelmä asuintiloissa, tyhjennys- ja palonsammutusjärjestelmät.

## Katso myös
*Kultaranta-nimiset presidentin veneet

## Lähteet
Nikolai Grigorjev

**Nikolai Dmitrijevitš Grigorjev** (; 14. elokuuta 1895 Moskova – 10. lokakuuta 1938 Moskova) oli venäläinen shakinpelaaja sekä loppupelitehtävien säveltäjä. 

Grigorjev oli Moskovan mestari neljä kertaa: 1921, 1922, 1923–24 ja 1929. Hänen pelaajauransa kesti vuodesta 1910 vuoteen 1929. Hän hävisi pelit Aleksandr Alehinille (1915 ja 1919) ja Mihail Botvinnikille (1927)

## Aiheesta muualla
*
Alte Nationalgalerie

**Alte Nationalgalerie** eli vanha kansallisgalleria on taidemuseo Saksan pääkaupungissa Berliinissä. Museo on osa Nationalgalerie-kokonaisuutta ja esittelee 1800-luvun taidetta. Vuosien 1867 ja 1876 välillä rakennettu museorakennus sijaitsee Spreeinselin saaren Museumsinsel-alueella ja kuuluu siten Unescon maailmanperintölistalle. Alte Nationalgaleriessa on esillä Nationalgalerien klassismin, romantiikan, biedermeierin ja ranskalaisen impressionismin kokoelmien teoksia.

Museorakennuksen on suunnitellut arkkitehti Friedrich August Stüler. Rakennus vaurioitui pahoin toisen maailmansodan ilmapommituksissa. Se avattiin osittain uudelleen vuonna 1949, mutta entisöinti- ja jälleenrakennustyöt jatkuivat vuoteen 1969 saakka. Vuosien 1998 ja 2001 välillä museo kunnostettiin täydellisesti ja sen näyttelytila suureni.

## Kokoelmat

Alte Nationalgaleriessa on esillä Nationalgalerien 1800-luvun teoksia klassismin ja romantiikan taiteilijoilta, kuten Caspar David Friedrichiltä, ja impressionisteilta, kuten Édouard Manet'lta, Claude Monet'lta ja Pierre-Auguste Renoirilta. Kokoelmissa on myös muita modernisteja, kuten  Lovis Corinth ja Paul Cézanne. 

Kokoelmissa on useita tunnettuja teoksia, kuten yksi valos Rodinin *[[Ajattelija (taideteos)|Ajattelijasta]]* ja tunnetuin versio Arnold Böcklinin *[[Kuolleiden saari (maalaus)|Kuolleiden saaresta]]*.


Tiedosto:Caspar David Friedrich - Der Mönch am Meer.jpg|Caspar David Friedrich: *Der Mönch am Meer*, 1809.
Tiedosto:The Abbey in the Oakwood by Caspar David Friedrich.jpg|Caspar David Friedrich, *Luostarikirkko tammimetsässä*, 1810.
Tiedosto:Caspar David Friedrich, Morgen im Riesengebirge.jpg|Caspar David Friedrich, *Aamu Riesengebirgellä*, 1811.
Tiedosto:Caspar David Friedrich - Mondaufgang am Meer - Google Art Project.jpg|Caspar David Friedrich, *Kuunnousu merellä*, 1822.
Tiedosto:Carl Blechen 007.jpg|Carl Blechen: *[[Villa d’Este]]n puistossa*, 1830.
Tiedosto:Pierre-Auguste Renoir - En été (La Bohémienne).jpg|Pierre-Auguste Renoir: *Kesä (Mustalaisnainen)*, 1868.
Tiedosto:Adolph Menzel - Eisenwalzwerk - Google Art Project.jpg|Adolph Menzel: *Rautavalssitehdas*, 1875.
Tiedosto:Rodin The bronze age-2.jpg|Auguste Rodin, *Pronssikausi*, 1877.
Tiedosto:1879 Manet Im Wintergarten anagoria.JPG|Édouard Manet, *Talvipuutarhassa*, 1879.
Tiedosto:Pierre-Auguste Renoir - Chestnut Tree in Bloom.jpg|Pierre-Auguste Renoir: *Kukkiva hevoskastanja*, 1881.
Tiedosto:Arnold Boecklin - Island of the Dead, Third Version.JPG|Arnold Böcklin, *[[Kuolleiden saari (maalaus)|Kuolleiden saari]]*, 1883.
Tiedosto:Le Penseur Alte Nationalgalerie.JPG|Auguste Rodin: *[[Ajattelija (taideteos)|Ajattelija]]*, 1902.


## Lähteet

## Katso myös
* Neue Nationalgalerie

## Aiheesta muualla

* Museon verkkosivusto
Eddie Russo

**Eddie Russo** (19. marraskuuta 1925 – 14. lokakuuta 2012) oli yhdysvaltalainen autourheilija. Hän voitti Raceway Parkin Chicagossa 1950. Hän osallistui myös Indianapolis 500 -ajoon vuosina 1955, 1956, 1957 ja 1960.

Russo kuului tunnettuun sukuun, josta myös isä Joe ja setä Paul kilpailivat aikoinaan Indianapolis 500:ssa.

## Lähteet
Ed Ryan

**Edward Denis "Ed" Ryan** (29. joulukuuta 1925 – 21. lokakuuta 2002) oli kanadalainen amerikkalaisen jalkapallon pelaaja. Hän opiskeli Brittiläisen Kolumbian yliopistossa ja Kalifornian Saint Mary's Collegessa.

Ryan pääsi National Football Leagueen vuonna 1948. Hänen ammattilaisseuranaan oli yhden kauden ajan Pittsburgh Steelers. Pelipaikaltaan hän oli puolustuksen linjamies (*defensive end*). 

## Aiheesta muualla
* Pro-football-reference.com: Ed Ryan
Boris Verlinski

**Boris Markovitš Verlinski** (, 8. tammikuuta 1888 Bahmut, Ukraina – 30. lokakuuta 1950 Moskova Venäjä) oli ukrainalais-venäläinen shakin kansainvälinen mestari. Hän oli yksi vahvimmista neuvostopelaajista 1920-luvulla ja maailman kahdenkymmenen parhaan pelaajan joukossa. Verlinski oli kuuro.

## Aiheesta muualla
*Boris Verlinski ChessGames.comissa
Aleksandr Evenson

**Aleksandr Moisejevitš Evenson** (myös *Evensohn*) (Александр Моисеевич Эвенсон) (1892 – 1919) oli ukrainanjuutalainen shakinpelaaja.

Vuonna 1909 Evenson sijoittui sijalle 7 Kiovan turnauksessa, jonka voitti Nikolajev. Vuonna 1911 Evenson sijoittui kahdessa Kiovassa pelatussa turnauksessa kolmanneksi ja neljänneksi. Vuonna 1913 hän voitti Pietarissa pidetyn turnauksen. Vuonna 1914 hän voitti neljän vahvan kiovalaisen pelaajan turnauksen ennen Jefim Bogoljubovia and Fedir Bohatyrtšukia.

Ensimmäisen maailmansodan aikana Evenshon hävisi pienoisottelun Aleksandr Alehinia vastaan Kiovassa, ja toisen ottelun vuonna 1918. 

Evenson oli koulutukseltaan lakimies ja hän toimi sodan aikana sotilastuomioistuimessa. Venäjän vallankumouksen jälkeen hänet ammuttiin.

## Aiheesta muualla
*
Suoritinväylä

**Suoritinväylä** (, FSB) on emolevyn dataväylä, joka kuljettaa informaatiota prosessorin ja piirisarjan pohjoissillan välillä.

Termi 'front-side bus' tuli käyttöön Intelin dokumentaatiossa Pentium Pron ja Pentium II:n julkaisun aikaan. Termiä voi käyttää myös erisnimenä näiden suoritinten väyläratkaisulle. Suoritinväylän nopeus oli tyypillisesti 100 MHz, myöhemmin 133 MHz ja halpamallina myydyissä Celeron-suorittimissa 66 MHz.

Kilpaileva AMD Athlon käytti Alpha 21264 -suorittimesta kotoisin olevaa EV6-väylää, joka käytti DDR-tekniikkaa, eli siirsi tietoa sekä kellopulssin nousevalla että laskevalla reunalla ja näin kaksinkertaisti tiedonsiirtonopeuden. 

Vuonna 2001 esiteltiin useiden yritysten konsortion kehittämä HyperTransport. AMD otti HyperTransportin käyttöön AMD Opteron -malleissa. Tekniikasta on esitelty kolme versiota AMD-suorittimille (mm. AMD Phenom ja Bulldozer). HyperTransportin seuraaja on Infinity Fabric, joka on jatkokehitystä ja yläjoukko HyperTransportin ominaisuuksille.

Intelin seuraava suoritinväylä oli Intel QuickPath Interconnect (QPI), joka esiteltiin 2008. Sen seuraava versio, QPI 1.1 on käytössä Sandy Bridge-EP:ssä (2011). QuickPathin on korvannut Intel UltraPath Interconnect (UPI).

Nykyisissä suorittimissa noin 2010-luvun alusta lähtien pohjoissillan sisältämä toiminnallisuus eli muistiohjain ja PCIe-väylä on integroitu suorittimeen. Suoritinväylän merkitys tällöin on pääasiassa kytkeä yhteen useita suorittimia monisuoritinjärjestelmissä.
Attilio Ruffini

**Attilio Ruffini** (31. joulukuuta 1925 Mantova – 23. kesäkuuta 2011 Rooma) oli vanhassa kristillisdemokraattipuolueessa vaikuttanut italialainen poliitikko. Hän toimi maansa liikenne- (1976–1977), puolustus- (1977–1980) ja ulkoministerinä (1980). 

## Lähteet
* http://www.esteri.it/MAE/IT/Ministero/IL_MAE/Ministri_Esteri/Attilio_Ruffini.htm 

### Viitteet
Karjalan balsamia

__NOTOC__
**Karjalan balsamia** on suomalaisen Folkswagen-yhtyeen toinen studioalbumi, joka julkaistiin 19. tammikuuta 2005.

## Kappaleet
Kaikki kappaleet sovittaneet Folkswagen ja vierailevat muusikot.

# Venäjän tiet (säv. Suonna Kononen, san. Suonna Kononen & Timo Munne)
# Jerunda (säv. trad., san. Timo Munne)
# Joensuu – Viipuri (säv. ja san. Timo Munne)
# Hullu trollikuski (säv. Suonna Kononen, san. Timo Munne)
# Leningradin sorvaaja (säv. Suonna Kononen, san. Timo Munne & Suonna Kononen)
# Suomenhevonen (säv. ja san. Suonna Kononen)
# Kotiin Karhumäestä (säv. Josef Kaartinen, san. Kerttu Mustonen)
# Oman muan tuli (säv. ja san. Olli Nannula)
# Joensuun Elli (säv. Jorma Ikävalko, san. Eino Kettunen)
# Ninka (alkup. Segodnja ja s bolshoj ohotoju, säv. Vladimir Vysotski, san. Vladimir Vysotski & Marina Vlady, suom. san. Turkka Mali)
# Kondratjevon polkka (säv. Suonna Kononen, san. Suonna Kononen & Timo Munne)
# Pesenka ob Arbate (säv. ja san. Bulat Okudžava)
# Sellanen ol' Viipuri (alkup. Abends in dem Kleinen Städchen, säv. Ralph Benatzky, suom. san. Eino Kettunen & Sauvo Puhtila)
# Tatshanka (säv. Konstantin Listov, san. Mihail Ruderman)
# Lemetti (säv. ja san. Timo Munne)
# Venäjän tiet (Säv. Suonna Kononen, san. Suonna Kononen & Timo Munne) (QuickTime-video)

## Kokoonpano
* Timo "Timofej Karlovitsh" Munne – laulu
* Suonna "Semjon Semjonovitsh" Kononen – laulu, akustinen kitara, mandoliini, huuliharppu, urut (1), polkuharmooni (2), nylonkielinen kitara (10)
* Joonas "Josif Petrovitsh" Ojajärvi – kontrabasso, bassokitara, 5-kielinen nauhaton basso, mandoliini, taustalaulu
* Mikko "Mihail Ivanovitsh" Leinonen – rummut, lyömäsoittimet, taustalaulu, akustinen kitara (1), laulu (7)

;Vierailevat muusikot
* Petri Karttunen – saksofoni (13)
* Erno Kettunen – trumpetti (12)
* Tapani Kinnunen – puhe (4)
* Hannu Korkalainen – käyrätorvi (11)
* Jarmo Kähkönen – viulu (3, 8, 11), alttoviulu (4)
* Saana Kähkönen – viulu (9)
* Markus Rantanen – 5-kielinen banjo (3)
* Heikki Turunen – taustalaulu (9)

## Lähteet
Lokkila

**Lokkila** on kylä Länsi-Halikossa Hajalan lähipiirissä. Lokkilan kyläalue on neljässä erillisessä osassa, mutta pääalue sijaitsee Hajalantien varrella Ruskan ja Hyyperän välissä. Toinen isompi alue sijaitsee pohjoisempana Paimion vastaisella rajalla.

Lokkilan pääalue on tasaista peltomaisemaa, jota halkoo pieni syväuomainen Lokkilanjoki. Pääalueen asutus sijaitsee Hajalantien varrella. Pohjoinen alue on pääasiassa metsää, jonka asutus on kasvanut yhteen Hajalan tajaamaan.

Lokkila on myöhäiskeskiajan uudisasutuskylä. 1560-luvulla kylässä oli kolme tilaa, mutta myöhemmin niistä on jäänyt jäljelle vain Ylöstalo ja Alastalo. Kylässä on ollut useita torppia, joista ensimmäiset itsenäistyivät jo 1800-luvun lopulla. Kylän rakennuskanta pääalueen pohjoisosassa tiheni 1900-luvun alussa, ja sinne muodostui mm. kaupparakennuksia, jotka on myöhemmin muutettu asuinrakennuksiksi. Kylän alueilla on useita lampia, joiden rannoille on rakennettu kesämökkejä.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Evert Suonio

**Evert Suonio** (vuoteen 1892 **Sutinen**; 26. lokakuuta 1871 Sorsakoski, Leppävirta – 23. maaliskuuta 1934 Hausjärvi) oli suomalainen näyttelijä ja laulaja.

## Tausta
Evert Sutinen syntyi sahanhoitaja Antti Juhana Sutisen ja Maria Kristiina Holopaisen perheeseen. Hän opiskeli Viipurin klassillisessa lyseossa ja Helsingin kauppaopistossa.

## Ura
Suonio näytteli aluksi vuodesta 1891 Aurora Aspegrenin Kansanteatterissa, kunnes pääsi 1892 oppilaaksi Suomalaiseen teatteriin. Vietettyään jonkin aikaa Ida Aalbergin teatteriseurueen Euroopan-kiertueella hän sai vakinaisen paikan Suomalaisesta teatterista 1895 ja oli siellä ja Kansallisteatterissa näyttelijänä neljännesvuosisadan ajan. Kansallisteatterista erottuaan Suonio johti useita vuosia omaa valtion avustusta nauttinutta Laulunäyttämökiertuetta. 

Suonio sai opetusta Kaarola Avellanilta ja täydensi sitten osaamistaan Kansallisteatterin oppilaskoulussa. Suonio harjoitti lauluopintoja ensin pari vuotta Abraham Ojanperän ja sitten professori Sparapanin johdolla Roomassa. Hän teki myös muitakin ulkomaisia opintomatkoja. 

Evert Suonio tunnettiin eritoten laulurooleistaan. Hän kävi opintomatkoilla Keski-Euroopassa, muun muassa kolmesti Unkarissa. Hän keräsi ja suomensi unkarilaisia kansanlauluja, julkaisten viisi partituuria unkarilaisia lauluja. Suonio isännöi erityisesti unkarilaiseen musiikkiin keskittyneitä lauluiltoja. Vuosina 1910–1912 hän myös levytti yli kymmenen levytystä unkarilaisia lauluja.

Hänen sävellyksistään tunnetuimpia lienevät laulut *Villiruusu* ja Zacharias Topeliuksen sanoittama *Inarinjärvi*. Hän johti myös omaa laulunäyttämöä 1917–1934. Sisällissodan aikana Suonio toimi tulkkina majuri von Brandensteinin esikunnassa.

## Yksityiselämä
Evert Suonio oli naimisissa näyttelijä Kirsti Suonion (alk. Hilda Kristiina Kjäll-Sainio) kanssa vuosina 1893–1915.

## Lähteet

## Aiheesta muualla

* 
* 
* 
*lyhyt profiili ja kuva Yleisradion sivustolla.
Edward Lasker

**Edward Lasker** (3. joulukuuta 1885 – 25. maaliskuuta 1981) oli yhdysvaltalainen shakin- ja gonpelaaja. Hän sai kansainvälisen mestarin arvonimen. Lasker oli ammatiltaan insinööri. Hän oli myös kirjailija. Hän oli myös etäistä sukua shakin maailmanmestarille, Emanuel Laskerille.

## Teokset
* Chess Strategy, 1915
* Chess and Checkers: the Way to Mastership, 1918
* Go and Go-Moku, 1934 (toinen painos 1960)
* The Adventure of Chess, 1949 (toinen painos 1959), .
* Chess Secrets I Learned from the Masters (1951, 1969) .
* Chess for Fun and Chess for Blood, 1942, .

## Aiheesta muualla
*
20 Jazz Funk Greats

**20 Jazz Funk Greats** on 1979 julkaistu industrial-yhtye Throbbing Gristlen kolmas studioalbumi. Se on sijalla 91 Pitchfork Median listalla sadasta parhaasta 1970-luvun levystä.

1991 julkaistussa CD-versiossa on alkuperäisten vinyylipainosten raitojen lisäksi Discipline-singlen molemmat kappaleet.

Levyn kansi on suunniteltu näyttämään halvalta hittikokoelmalta, ja yhtye poseeraa kansikuvassa siisteissä vaatteissa aurinkoisella niityllä. Takakannessa  sama kuva on mustavalkoinen ja yhtyeen jäsenten edessä on alastoman miehen ruumis. Kuva on otettu Beachy Headissa, yhdessä Englannin suosituimmista itsemurhapaikoista.

## Kappaleet
# 
# 
# 
# 
# 
# 
# 
# 
# 
# 
# 

;CD:n bonuskappaleet
# 
# 

## Lähteet
Soma Records

**Soma Records** on skotlantilainen tekno- ja house-levy-yhtiö, joka aloitti toimintansa vuonna 1991. Yhtiön perusti elektronisen musiikin duo Slam. Yhtiö tunnetaan ensimmäisitä julkaistuista kappaleista Daft Punkin albumiin Homework.

## Lähteet
Stepan Levitski

**Stepan Mihailovitš Levitski** (, 25. huhtikuuta 1876 Serpuhov – 21. maaliskuuta 1924 Glubokaja) oli venäläinen shakinpelaaja.

Levitski sijoittui kolmanneksi Venäjän ensimmäisissä mestaruuskilpailuissa vuonna 1899. Vuonna 1903 hän oli kahdeksas Kiovassa. Vuosina 1905 ja 1906 pelatussa turnauksessa Pietarissa hän oli 8.-11. Vuonna 1907 Levitski sijoittui toiseksi Pietarissa. Hän hävisi ottelun Simon Alapinille vuonna 1907 Pietarissa.

Levitski voitti Pietarin turnauksen vuonna 1911. Seuraavan vuoden kesällä hän oli vasta sijoilla 13-14 Breslaussa. Syksyllä hän sijoittui kolmanneksi Vilnan turnauksessa. Seuraavana vuonna Levitski hävisi ottelun Aleksandr Alehinille Pietarissa. Vuosina 1913 ja 1914 pelatussa turnauksessa Pietarissa hän oli kolmastoista.

Levitskin mukaan on nimetty *Levitskin hyökkäys* (1.d4 d5 Lg5).

## Aiheesta muualla
*
Vilka

**Vilka** voi tarkoittaa seuraavia:
* Uusi-Vilka, taajama ja maalaiskunta Venäjällä
* Vilka Oy, entinen suomalainen kalustevalmistaja
The New Wave

**The New Wave** on ranskalaisen houseyhtye Daft Punkin ensimmäinen single, joka julkaistiin vuonna 1994. Kappaletta ei julkaistu kolmen vuoden päästä julkaistulla albumilla *[[Homework]]*, vaikka singlen b-raitana ollut kappale *Alive* julkaistiin kyseisellä albumilla. Single julkaistiin myös 12-tuumaisena vinyylilevynä.

## Sisältö
# The New Wave (edit)
# The New Wave (alkuperäinen)
# Assault
# Alive

## Lähteet
Heathrow’n terminaalien 2 ja 3 metroasema

**Heathrow’n terminaalien 2 ja 3 metroasema** (, aikaisemmin *Heathrow Terminals 1, 2 & 3*)  on asema Lontoon metron Piccadilly-linjalla Heathrow’n lentoasemalla. Asema avattiin 16. joulukuuta 1977 nimellä Heathrow Central osana Piccadillyn jatketta Hounslow Westistä. Edeltävä Hatton Cross oli toiminut ennen avajaisia kaksi vuotta linjan pääteasemana.

Aseman nimi muutettiin Heathrow Centralista nykyiseen muotoonsa neljännen terminaalin rakentamisen sekä sen mukanaan tuoman metroaseman myötä huhtikuussa 1986. Samalla pääteasema muuttui läpiajettavaksi molempien asemien kautta kiertävän yksisuuntaisen silmukkaradan ansiosta.

Viidennen terminaalin asemalle vievän tunnelin rakentamisen vuoksi silmukka suljettiin, jolloin terminaalien 1, 2 ja 3 asemasta tuli jälleen linjan pääteasema. Tämä kesti tammikuusta 2005 seuraavan vuoden syyskuuhun. Viidennen terminaalin avauduttua maaliskuussa 2008 joka toinen keskustasta tuleva juna on kulkenut uudelle terminaalille ja loput entistä reittiä terminaalin 4 kautta.

Aseman nimi muutettiin uuteen muotoonsa tammikuussa 2016, kun terminaali 1 suljettiin.

Asemalta voi kulkea ilmaiseksi terminaali 5:een ja Hatton Crossin kautta terminaali 4:ään.


Kuva:Heathrow Terminals 1,2,3 stn December 2023 10.jpg|Asemalaituri.
Kuva:Heathrow Terminals 123 outside.JPG|Aseman sisäänkäynti linja-autoaseman vieressä.


## Lähteet

## Aiheesta muualla
Palermon maakunta

**Palermon maakunta** (, ) oli Sisilian saarella sijaitseva Italian maakunta. Vuoden 2017 alusta alkaen maakunnan korvasi Palermon metropolikaupunki. 

Maakunnan pääkaupunki oli Palermo. Sen pinta-ala oli 4&nbsp;992 km² ja asukasluku vajaat 1,3 miljoonaa, noin neljäsosa Sisilian väestöstä. Palermon maakunta muodostui 82 kunnasta.

## Lähteet
Teknillisten tieteiden akatemia

**Teknillisten tieteiden akatemia** (TTA) on vuonna 1957 perustettu suomalainen tekniikan tiedeakatemia, jossa on 480 jäsentä (2020). Teknillisten tieteiden akatemian esimies on vuodesta 2023 lähtien ollut professori Mika Hannula. TTA:n tavoitteena on edistää teknillistieteellistä tutkimusta sekä sen kautta tukea Suomen teollisuutta ja luonnonvarojen hallittua ja kestävää hyödyntämistä.

TTA ja Svenska tekniska vetenskapsakademien i Finlandin (STV) yhdistivät toimitilojaan ja lisäsivät yhteistyötä vuonna 2008 Tekniikan Akatemia -säätiöön (TAF). TTA ja STV kuuluvat Suomen Tiedeakatemiat -katto-organisaatioon yhdessä Suomalaisen Tiedeakatemian ja Suomen Tiedeseuran kanssa. Suomen Tiedeakatemiat edustaa Suomea tieteen kansainvälisissä kattojärjestöissä.

TTA:n, STV:n ja TAF:n toimisto on Helsingissä, Pasilassa osoitteessa Firdonkatu 2 T 63.

## Lähteet

## Aiheesta muualla
*Teknillisten tieteiden akatemian kotisivu (ttatv.fi)
*TTA:n jäsenmatrikkeli  (ttatv.fi)
*Suomen Tiedeakatemiat (academies.fi)
Fidžin dollari

**Fidžin dollari** on Fidžin virallinen rahayksikkö. Sen valuuttakoodi on **FJD** ja symboli **FJ$**. Fidžin dollari on ollut käytössä vuodesta 1969. Siihen asti maassa saarilla käytettiin brittiläisiä puntia, šillinkejä ja pennejä. Nykyään liikkeessä tavataan 2, 5, 10, 20, 50 ja 100 dollarin setelit, ja 50 centin, 1, 2, 5, 10 ja 20 dollarin kolikkot. Vuoden 2007 setelisarjassa oli Kansainyhteisön päämiehen kuningatar Elisabet II:n kuva, vaikka Fidži on ollut tasavalta vuodesta 1987. Nykyiset kuva-aiheet liittyvät Fidžin luontoon ja paikallisiin tapoihin.

Fidžin keskuspankin mukaan se laskee liikkeelle 55 miljoonaa seteliä vuosittain, mikä maksaa valtiolle 2,4 miljoonaa dollaria.

## Lähteet
Germán Lux

**Germán Darío Lux** (s. 7. kesäkuuta 1982 Carcarañá, Argentina) on argentiinalainen jalkapallomaalivahti. Hän pelaa tällä hetkellä espanjalaisessa Deportivo de La Coruñassa. Ennen nykyistä seuraansa Lux pelasi kotimaassaan River Platessa ja Espanjassa RCD Mallorcassa. Hän oli myös voittamassa vuoden 2004 Ateenan kesäolympialaisissa kultaa Argentiinan jalkapallomaajoukkueen kanssa.

## Aiheesta muualla
* Transfermarkt 
* Weltfussball 
* National Football Teams
Gus Savage

**Augustus Alexander ”Gus” Savage** (30. lokakuuta 1925 Detroit, Michigan – 31. lokakuuta 2015 Olympia Fields, Illinois) oli yhdysvaltalainen demokraattisen puolueen poliitikko. Hän syntyi Detroitissa, valmistui Rooseveltin yliopistosta ja loi uran lehdistössä.

Afroamerikkalainen Savage oli toisen maailmansodan veteraani.

Savage istui Yhdysvaltain edustajainhuoneen jäsenenä vuosina 1981–1993. Poliittinen ura oli kuitenkin skandaalinkäryinen; Savage esitti epäsoveliaita kommentteja muiden muassa juutalaisista.

## Lähteet
Mõisaküla

**Mõisaküla** () on epäitsenäinen kaupunki Mulgin kunnassa Viljandimaan maakunnassa, Virossa. Se sijaitsee Viljandimaan lounaisosassa, lähellä Latvian rajaa. Sen asukasluku on 1&nbsp;013 (2010), pinta-ala 2,20 neliökilometriä ja asukastiheys 460,5 asukasta neliökilometrillä. 

## Historiaa
Mõisakülasta tuli kaupunki 1. toukokuuta 1938. Vuoden 2017 kuntauudistuksen osana Karksin, Abjan ja Hallisten kunnat sekä Mõisakülan kaupunki yhdistyivät 24. lokakuuta 2017 uudeksi Mulgin kunnaksi.

## Väestö
Vuonna 2011 Mõisakülan kaupungissa oli 825 asukasta, joista 750 (90,9 %) oli virolaisia, 42 (5,1 %) venäläisiä ja 33 (4,0 %) muita kansallisuuksia.

## Muuta
Painonnostaja Arnold Luhaäär on syntynyt Mõisakülassa. 

Mulgin rata johti aikoinaan Mõisakülasta Viljandiin. 

## Lähteet

## Aiheesta muualla